Ferske NAV-tall: Laveste ledighet siden 2009

Antallet registrerte arbeidsledige falt ifølge NAV med 1.700 personer fra april til mai.

MINDRE LEDIGHET: NAVs ferske arbeidsledighetstall viser nok en måned med lavere ledighet, enda lavere enn hva analytikerne så for seg. Vis mer byoutline Foto: Jan Haas NTB scanpix

Publisert: Oppdatert: 1. juni 2018 10:33 , Publisert: 1. juni 2018 10:04

Ifølge sesongjusterte tall var 2,3 prosent av arbeidsstyrken ledige i mai, for å finne et like lavt nivå må man helt tilbake til 2009.

Ledighetstallene er en del sterkere enn hva analytikerne trodde på forhånd.

Sjefanalytiker Erik Bruce i Nordea Markets spådde et videre fall i ledigheten på mellom 500-1000 personer.

– Dette er veldig gode tall, og jeg var litt overrasket over at man trodde det ville flate ut, men dette viser at ledigheten skal enda en del lenger ned, sier Bruce.

Også Norges Bank har trodd på videre nedgang før det flater ut.

Bruttoledigheten, som også inkluderer arbeidssøkere som deltar på tiltak fra NAV, falt med 2 500 personer.

DNB Markets sier ledigheten også var sterkere enn hva de hadde trodd på forhånd.

– Etter måneder med svakere ledighetstall enn forventet, viser den kraftige nedgangen i ledighet i mai at trenden fortsatt er i tråd med Norges Banks forventninger, sier analytiker Jeanette Strøm Fjære i DNB.

Handelsbanken skriver at tallene var i tråd med deres forventninger

Sikker på renteøkning

Les også Norske bedrifter går på høygir – og sjefene tror festen fortsetter

FALLER MEST: Ifølge NAVs tall faller ledigheten mest i bygg- og anleggsbransjen. Vis mer byoutline Foto: Gorm Kallestad NTB scanpix

Falt mest i bygg og anlegg

I slutten av mai måned var 60.000 helt arbeidsledige, noe som er ned fra 10.900 personer fra samme tid i fjor.

Les også SSB: Arbeidsledigheten uendret på 3,9 prosent

Ifølge NAV falt ledigheten mest innen bygg og anlegg, deretter fulgt av butikk- og salgsarbeid.

Det var i Rogaland man så den største nedgangen på 33 prosent, ettersom aktiviteten i olje- og energisektoren har god fart. Ikke overraskende følger Vest-Agder like etter med en nedgang på 21 prosent, også godt hjulpet av en bedre oljesektor.

På ettermiddagen fredag er det igjen duket for «månedens viktigste tall»: Arbeidsmarkedsrapporten for mai, som viser hvor mange nye arbeidsplasser utenfor landbruket som er skapt i USA.

– Fredagens sysselsettingstall fra USA, og da særlig lønnstallene, med signaler om tiltagende lønnsvekst, er det viktigste å følge med på denne uken, sier Bruce til E24.

Les også Nav brukte én milliard på konsulenter

Les også Det koker i stillingsmarkedet – spår 250.000 ledige jobber i år

Les også Arbeidsledigheten falt til 2,4 prosent i april

Her kan du lese mer om Arbeidsledighet Nav